राजगंज की प्लाई दुकान में लगी आग
कतरास|राजगंज थानाक्षेत्र के थाना कुल्ही स्थित रमेश प्लाई सेंटर में मंगलवार की शाम 7:30 बजे आग लग गई। आग इतनी भयंकर थी कि घटनास्थल पर भगदड़ की स्थिति उत्पन्न हो गई। स्थानीय ग्रामीण तथा आसपास के दुकानदारांे ने आग पर काबू पाने का प्रयास किया, लेकिन आग बेकाबू हो गई थी। सूचना दिए जाने के एक घंटा बाद दमकल का वाहन वहां पहुंची और आग पर काबू पाने का प्रयास शुरू किया। आग लगने का कारण शॉर्ट सर्किट बताया जाता है। घटना से करीब 7 लाख रुपए की संपत्ति जलकर नष्ट होने की बात बताई जा रही है। जानकारी पाकर पुलिस मौके पर पहुंची। समाचार लिखे जाने तक आग पर काबू नहीं पाया गया था।
bho_Deva hin_Deva